stanford-oval/wikipedia huggingface dataset:
The Hoosiers

| The Hoosiers |
| --- | --- |
 Alan Sharland (vas.) ja Martin Skarendahl
Tiedot
Toiminnassa:  2003–
Tyylilaji:  pop rock, indie pop, indie rock
Kotipaikka:   Lontoo, Englanti, Yhdistynyt kuningaskunta
Laulukieli:  englanti
Jäsenet:  Irwin Sparkes, kitara, laulu   Alan Sharland, rummut, lyömäsoittimet  
Entiset jäsenet:  Tony Byrne (2003–2007) Tom Easey (2003–2007) Martin Skarendahl (2007–2015) Sam Swallow (2013–2016)
Levy-yhtiö:  RCA Records (2007–2013) Crab Race (2014–)
Aiheesta muualla
thehoosiers.com
Infobox OKNimi-testi OK: 
The Hoosiers (aiemmin The Hoosier Complex) on britannialainen vuonna 2003 perustettu pop rock -yhtye. Se muodostuu brittiläisistä Irwin Sparkesista ja Alphonso "Alan" Sharlandista.
Yhtyeen ensimmäinen single "Worried About Ray" sijoittui viidenneksi Britannian singlelistalla heinäkuussa 2007. Yhtyeen debyyttialbumi The Trick to Life saavutti ensimmäisen sijan Britannian albumilistalla lokakuussa 2007 ja myi lopulta tuplaplatinaa.
Yhtyeen pitkäaikainen basisti ja kitaristi, ruotsalainen Martin Skarendahl erosi yhtyeestä heinäkuussa 2015.
Diskografia > Albumit

2007: The Trick To Life
2010: The Illusion Of Safety
2014: The News from Nowhere
2015: The Secret Service
2019: Greatest Hit(s)
2023: Confidence
Diskografia > Singlet

2007: Worried About Ray
2007: Goodbye Mr. A
2008: Worst Case Scenario
2008: Cops and Robbers
2008: Run Rabbit Run
2010: Choices
2011: Bumpy Ride
2014: Somewhere in the Distance
Diskografia > Musiikkivideot

2007: Worried About Ray
2007: Goodbye Mr. A
2008: Worst Case Scenario
2008: Cops and Robbers
2010: Choices
2010: Unlikely Hero (I Like Everybody)
2011: Bumpy Ride
Aiheesta muualla

Yhtyeen viralliset kotisivut
Tunturimaarianheinä

| Tunturimaarianheinä |
| --- | --- |

Tieteellinen luokittelu
Kunta::  Kasvit Plantae
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Kladi::  Commelinids
Lahko::  Poales
Heimo::  Heinäkasvit Poaceae
Alaheimo::  Pooideae
Suku::  Simakkeet Anthoxanthum
Laji::  monticola
Kaksiosainen nimi
 Anthoxanthum monticola  (Bigelow) Veldkamp 
Synonyymit
 Hierochloë alpina (Willd.) Roem. & Schult. 
Katso myös
   Tunturimaarianheinä Commonsissa 
Infobox OKNimi-testi OK: 
Tunturimaarianheinä (Anthoxanthum monticola, syn. Hierochloë alpina) on monivuotinen mätästävä heinälaji simakkeiden (aiemmin maarianheinien) suvussa.
Ulkonäkö

Tunturimaarianheinä kasvaa 20–35 senttimetriä korkeaksi. Korsi on pysty ja kalju, 2–4-lehtinen. Lehdet ovat vuorottain, ruodittomat, tupelliset ja vartta lyhyemmät. Tyvitupet ovat ruskeat tai violetit. Kukkivien versojen lehtilavat ovat lyhyitä, kukattomien pitkiä. Ylin lehtilapa on 3–8 millimetriä pitkä. Lehtilapa on sisäänkiertynyt ja päältä tiheään lyhytkarvainen. Kieleke on pieni, 0,5–1,5 mm pitkä. Kukinto on 2–5 cm pitkä, tiheä ja ruskeanvioletti röyhy. Tähkylät ovat 3–5 mm pitkät, linssimäiset, kiiltävän ruskeat ja kolmikukkaiset (kaksi alinta hedekukkia ja ylin kukka kaksineuvoinen). Kaleet ovat tähkylän pituiset, ulkohelve on syvään lovipäinen ja karvainen. Vihneet lähtevät läheltä ulkohelpeen tyveä ja ovat eripituiset, pitempi on 5–9 mm pitkä. Tunturimaarianheinän hedelmä on jyvä. Heinä kukkii Suomessa heinä–elokuussa.
Elinympäristö

Tunturimaarianheinä esiintyy Suomessa harvinaisena vain pohjoisimmassa Lapissa. Se kasvaa tuntureitten lakiosissa tuulenpieksämillä, harjanteilla, kallioilla ja kankailla, missä on talvisin niukasti lunta.
Aiheesta muualla

Kasviatlas 2022: Tunturimaarianheinän levinneisyys Suomessa.
Pronssitonkija

| Pronssitonkija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Huulikalamaiset Labroidei
Heimo::  Kirjoahvenet Cichlidae
Suku::  Satanoperca
Laji::  jurupari
Kaksiosainen nimi
 Satanoperca jurupari  Heckel, 1840 
Synonyymit
 Geophagus jurupari  Geophagus leucostictus  Geophagus pappaterra  Satanoperca leucosticta  Satanoperca macrolepis 
Katso myös
   Pronssitonkija Wikispeciesissä   Pronssitonkija Commonsissa 
Infobox OKNimi-testi OK: 
Pronssitonkija (Satanoperca jurupari) on kirjoahventen (Cichlidae) heimoon kuuluva kalalaji, joka soveltuu akvaariossa pitoon. Johann Jakob Heckel kuvasi lajin tieteelle vuonna 1840.
Koko ja ulkonäkö

Pronssitonkijan pituus on aikuisena 15–25 senttimetriä. Koiras on naarasta hoikempi.
Elinympäristö ja levinneisyys

Laji elää trooppisissa, 24–28 asteen lämpimissä vesissä. Pronssitonkijaa on tavattu villinä Brasiliasta ja Guyanasta.
Ravinto ja elintavat

Pronssitonkijalle voi antaa akvaariossa liha- sekä kasvisravintoa. Sen akvaarion tilavuus tulisi olla vähintään 400 litraa. Pronssitonkija on suuhautoja, molemmat vanhemmat osallistuvat hautomiseen.
Proomuemälaiva

LASH-proomuemälaiva
Proomuemälaiva on osa kuljetusjärjestelmää, jossa tyhjät moottorittomat proomut hinataan mahdollisimman lähelle tavaran tuottajaa ja lastatut proomut hinataan merelle, jossa ne nostetaan tai uitetaan proomuemälaivaan. Proomuemälaiva kuljettaa proomut meren tai valtameren yli ja purkaa lastinsa mereen, josta proomut hinataan lähelle tavaran vastaanottajaa.
Vanhin proomuemälaivajärjestelmä on LASH (lighter aboard ship). Järjestelmän kehitti ja patentoi yhdysvaltalainen Jerome Goldman ja hänen yhtiönsä LASH-System Inc. Ensimmäisinä LASH-emälaivoja tilasivat vuonna 1967 Prudential Grace Line ja Pacific Far East Line -varustamot, yhteensä 11 emälaivaa. Muutamaa vuotta myöhemmin tulivat SEABEE ja BACAT (barge carrying catamaran) -järjestelmät. Niitä seurasivat Tonava-Meri proomut. Eri järjestelmien käyttämät proomut ovat eri kokoisia ja ne ovat siten vaihtokelpoisia vain saman järjestelmän proomujen kanssa.
Järjestelmä

Tällainen yksikkökuljetusjärjestelmä ei vaadi tavaran välilastauksia ja järjestelmä soveltuu sisävesille, jokiin ja rannikkoväylille. Proomut voidaan lastata ja purkaa normaalina työaikana. Järjestelmän kallein osa, proomuemälaiva, ei tarvitse satamien laituripaikkoja ja voi olla suuren osan ajasta liikkeellä, koska proomun siirto laivaan on paljon nopeampaa kuin tavaran lastaus proomuun. Tällainen kuljetusjärjestelmä ei tarvitse hienoja ja kalliita satamia, vaan riittää kun tavaraa on tarpeeksi paljon kuljetettavaksi.
Koska proomut joutuvat emälaivan liikkuessa merenkäynnissä olemaan täyteen lastattuina pukkien varassa, niistä pitää tehdä lujarakenteisia. Niiden rakenteiden mitoitus vastaa kaksi kertaa pidempää tavanomaista sisävesiproomua. Järjestelmän ongelmana ei ole se, että emälaivan pitää kuljettaa mukanaan kymmeniä tonneja terästä proomua kohti. Suurin ongelma on järjestelmän kallis hankintahinta: tarvitaan emälaiva, kolme proomusarjaa ja hinaajia. Toinen ongelma on se, että vesien ollessa jäässä tarvitaan jokin toinen kuljetusjärjestelmä. Kuljetuskustannuksia nostaa sekin, jos hinaaja mahtuu kanavien sulkuihin vain yhden proomun kanssa.
Emälaivan lastaus

Eri emälaivajärjestelmissä käytetään erilaisia lastaustapoja, joko nostetaan proomuja nosturilla tai upotetaan emälaiva syvemmälle. Uittamalla lastattavissa (float on – float off) emälaivoissa käytetään kahta eri menetelmää. Emäalus voidaan upottaa niin syvään, että proomut voidaan uittaa sen kannelle tai kannelta pois. Laivaa nostettaessa proomut sitten telakoituvat sen kannelle.
Toinen mahdollisuus on täyttää ruuma vedellä ulkopuolisen veden tasoon ja uittaa proomu laivaan tai laivasta keulassa tai perässä olevan vesitiiviin portin kautta. Pumpattaessa vesi pois ruumasta proomut telakoituvat kantta vasten. Uittamalla lastattava proomuemälaiva on rakenteeltaan yksinkertainen, varmatoiminen ja halpa rakentaa.
Proomuemälaivoissa, joihin proomut lastataan nosturilla (esimerkiksi LASH), on koko kannen mitalla liikkumaan pystyvä nosturi. Toinen vaihtoehto on perässä oleva nostolava, jolta proomut siirretään laivan läpimeneville kansille kiskoja pitkin rullavaunujen avulla. Tällaista lastaustapaa käyttävät SEABEE-emälaivat.
LASH

LASH-proomu on suorakulmainen teräksinen tai lujitemuovinen laatikko, joka on 18,75 metriä pitkä, 9,50 m leveä ja 3,96 m korkea. Proomuissa on kaksoispohja ja kaksoisseinämä ainakin päädyissä. Teräsproomu, joka painaa 85 tonnia, voi kuljettaa  noin 370 tonnin lastin. Kuljetuksen ajaksi proomut suljetaan kolmella luukulla ja proomuletka kiristetään vinssien avulla yhteen hinauksen ajaksi. Kun proomuja lastataan ruumaan neljään kerrokseen päällekkäin ja kannelle kahteen kerrokseen, mahtuu 260 metriä pitkään ja 32 m leveään proomuemälaivaan yli 80 proomua.
Tunisian supercup

| Tunisian supercup |
| --- | --- |
 Meneillään oleva kausi Tunisian supercup 2020 
Laji:  jalkapallo
Perustettu:  1960
Joukkueita:  2
Hallitseva mestari:  Espérance (2020)
Eniten mestaruuksia:  Espérance (5)
Tunisian supercup on vuonna 1960 perustettu cup-kilpailu, jossa kohtaavat edelliskauden Tunisian-mestaruuden ja Tunisian cupin voittaneet seurat. Historiansa aikana eniten mestaruuksia on voittanut Espérance.
Tunisian jalkapalloliiton mukaan turnausta olisi tarkoitus pelata vuosittain, mutta turnausta on pelattu vuosina 1993, 1995 ja 2001. Kauden 2007–2008 päätyttyä liitto ilmoitti neljännen supercupin järjestettävän 7. helmikuuta 2009, mutta se peruttiin kilpailukalenteriin tullessa lisää Maghreb-kilpailuja, kuten Pohjois-Afrikan cup-voittajien cup. Seuraavan kerran cupia on määrä pelata 20. helmikuuta 2010.
Loppuottelut

| Kausi | Mestari | Tulos | 2>  sija |
| --- | --- | --- | --- |
| 1960 | Espérance | 2–1 | Stade Tunisien |
1961–1965: Ei soitettu
| 1966 | Stade Tunisien | 2–0 | Étoile du Sahel |
1967: Ei soitettu
| 1968 | Club Africain | 3–1 | Sfax Railways |
1969: Ei soitettu
| 1970 | Club Africain | 1–0 | Espérance |
1971–1972: Ei soitettu
| 1973 | Étoile du Sahel | 5–2 | Club Africain |
1974–1978: Ei soitettu
| 1979 | Club Africain | 1–0 | Espérance |
1980–1983: Ei soitettu
| 1984 | CA Bizertin | 1–0 | AS Marsa |
| 1985 | CS Hammam-Lif | 1–0 | Espérance |
| 1986 | Étoile du Sahel | 1–1 (rp. 5–4) | Espérance |
| 1987 | Étoile du Sahel | 0–0 (rp. 7–6) | CA Bizertin |
1988–1993: Ei soitettu
| 1994 | Espérance | 2–0 | AS Marsa |
| 1995 | Olympique de Béja | 1–1 (rp. 5–4) | CS Sfaxien |
1996–2000: Ei soitettu
| 2001 | Espérance | 3–1 | CS Hammam-Lif |
2002–2018: Ei soitettu
| 2019 | Espérance | 2–1 | CA Bizertin |
| 2020 | Espérance | 0–0 (rp. 5–4) | CS Sfaxien |
| 2021 | Espérance |  –  | - |
Joukkueiden mestaruudet cupissa

| Joukkue | Mestaruudet | Mestaruusvuosi |
| --- | --- | --- |
| Espérance | 5 | 1960, 1993, 2001, 2019, 2020 |
| Club Africain | 3 | 1968, 1970, 1979 |
| Étoile du Sahel | 3 | 1973, 1986, 1987 |
| CA Bizertin | 1 | 1984 |
| Stade Tunisien | 1 | 1966 |
| CS Hammam-Lif | 1 | 1985 |
| Olympique de Béja | 1 | 1995 |

Tunisian jalkapallo
| --- | --- |
Miesten sarjat::  Ligue 1 • Ligue 2 • Ligue 3 • Ligue Amateur 4 • Tunisian jalkapalloliiga (1921–1957)
Miesten cupit::  Tunisian cup • Liigacup (1999–2007) • Supercup (1993–2001)
Maajoukkueet::  Tunisian maajoukkue • Tunisian A' maajoukkue • Tunisian olympiajoukkue • Tunisian alle 20-vuotiaiden maajoukkue • Tunisian alle 17-vuotiaiden maajoukkue • Tunisian naisten maajoukkue
Liitot::  Tunisian jalkapalloliitto
Palkinnot::  Kultainen pallo
Psychedelic Sound Romance

| Psychedelic Sound Romance New Rising Suns |
| --- | --- | --- |

Studioalbumin tiedot
 Julkaistu: 29. syyskuuta 2017
 Formaatti: CD
 Tyylilaji: rock
 Levy-yhtiö: Hiljaiset Levyt
Psychedelic Sound Romance on New Rising Suns -yhtyeen esikoisalbumi, joka julkaistiin vuonna 2017 levymerkillä Hiljaiset Levyt.
Kappaleet

Everything We Can
Lake
Visions
Spiders Don’t Smile
Corner
Surprises
A Revolution in Vacuum
Behind
Loaded
Millicent’s Dream
The Kennedy Veil

| The Kennedy Veil> Tiedot |
| --- | --- |
Toiminnassa:  2009–
Tyylilaji:  brutaali death metal
Kotipaikka:   Sacramento, Kalifornia
Laulukieli:  englanti
Jäsenet:  Taylor Wientjes, laulu   KC Childers, kitara   Shawn Peterson, bassokitara   Gabe Seeber, rummut  
Entiset jäsenet:  The Throat, laulu  
Levy-yhtiö:  Unique Leader Records, 2011–  
Infobox OKNimi-testi OK: 
The Kennedy Veil on yhdysvaltalainen brutaalin death metalin yhtye, joka perustettiin vuonna 2009 Sacramentossa, Kaliforniassa.
Yhtyeen esikoisalbumi, The Sentence of Their Conqueror julkaistiin omakustanteena toukokuussa 2011, minkä jälkeen yhtye solmi levytyssopimuksen Unique Leader Recordsin kanssa samana syksynä. The Kennedy Veil aloitti toisen studioalbuminsa nauhoitukset kesäkuussa 2013 tuottaja Nick Botelhon kanssa. Levy on määrä julkaista tammikuussa 2014.päivitettävä
Jäsenet

Shawn Peterson – bassokitara
Gabe Seeber – rummut
KC Childers – kitara
Taylor Wientjes – laulu (2013–)
Jäsenet > Entiset jäsenet

The Throat – laulu
Diskografia

The Sentence of Their Conqueror (2011)
Trinity of Falsehood (2014)
Imperium (2017)
Aiheesta muualla

The Kennedy Veil Encyclopaedia Metallumissa (englanniksi)
The Kid (vuoden 2019 elokuva)

| The Kid |
| --- | --- |

Ohjaaja:  Vincent D'Onofrio
Käsikirjoittaja:  Andrew Lanham
Tuottaja:   Jordan Schur  David Mimran  Sam Maydew  Nick Thurlow 
Säveltäjä:   Latham Gaines  Shelby Gaines 
Kuvaaja:  Matthew J. Lloyd
Leikkaaja:  Katharine McQuerrey
Pääosat:   Chris Pratt  Ethan Hawke  Dane DeHaan  Leila George  Jake Schur 
Valmistustiedot
Valmistusmaa:  Yhdysvallat
Tuotantoyhtiö:  Suretone Records
Levittäjä:  Lionsgate Films
Ensi-ilta:  8. maaliskuuta 2019
Kesto:  100 min.
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
The Kid on yhdysvaltalainen elokuva, joka julkaistiin 8. maaliskuuta 2019.
Elokuva kuvattiin Santa Fessä New Mexicossa.
Elokuva kertoo nuoresta pojasta Riosta, joka pakenee sisarensa kanssa kostonhimoista setää. Samalla Rio todistaa Billy the Kidin yhteenottoa Pat Garrettin kanssa ja hänen pitää valita, kumman puolelle hän asettuu ja millaiseksi mieheksi hän haluaa tulla.
Juoni

Nuori poika Rio Cutler ja hänen sisarensa Sara joutuvat keskelle perheriitaa, jossa isä pahoinpitelee äidin kuoliaaksi. Rio ja Sara joutuvat tappamaan isänsä perheriidan päätteeksi. Isän veli Grant Cutler uhkaa heitä kostolla. He lähtevät pakomatkalle Santa Fehen, jossa he toivovat tapaavansa äitinsä ystävän. Matkalla he huomaavat jakavansa Billy the Kidin ja hänen seurueensa piilopaikan. Billy pitää Rioa sielunkumppanina. Seriffi Pat Garrett ja hänen miehensä hyökkäävät piilopaikkaan. Tulitaistelun jälkeen Garrett kuljettaa Billyn, Rion, Saran ja muut hengissä säilyneet Santa Fehen. Rio ihailee Billyä, mutta alkaa vähitellen lämmetä Garrettille ja melkein paljastaa tälle, mistä syystä hän ja hänen sisarensa pakenevat. Santa Fessä Rio ja Sara pääsevät pakenemaan ja löytävät äitinsä ystävän tanssipaikasta. Setä saa heidät kiinni ja sieppaa Saran huorakseen. Billy väittää kirjeessä tietävänsä Saran olinpaikan. Koska Billy on vangittuna, Rio järjestää itsensä vankilaan ryöstämällä pankin. Vankilassa Billy ja Rio suunnittelevat pakoa. Billy pakenee ampumalla vartijansa Bellin ja Olingerin. Hän pääsee irti kahleista ja vapauttaa myös Rion. Päästyään meksikolaiselle karjatilalle Billy lupaa auttaa Saran etsimisessä. Billy saa tietää, että hänen rakastajattarensa on raskaana ja kieltäytyy auttamasta Rioa. Garrett löytää Billyn ja ampuu hänet. Tajutessaan, että Billy ei ollut voinut auttaa häntä, Rio kertoo Garrettille totuuden isästään ja sisarestaan. He lähtevät ilotaloon, jossa Garrett kohtaa Rion sedän Grant Cutlerin. Garrett haastaa sedän kaksintaisteluun. Ennen kuin Garrett ehtii laukaista, Rio ampuu Grantin.
Näyttelijät

| 0 | 1 | 2 |
| --- | --- | --- |
|  Vincent D'Onofrio  | … |  Seriffi Romero   |
|  Ethan Hawke  | … |  Pat Garrett   |
|  Dane DeHaan  | … |  Billy   |
|  Chris Pratt  | … |  Grant Cutler   |
|  Jake Schur  | … |  Rio   |
|  Leila George  | … |  Sara   |
|  Adam Baldwin  | … |  Bob Olinger   |
|  Chris Bylsma  | … |  Charlie Bowdre   |
|  Diana Navarrete  | … |  Manuela   |
|  Clint Obenchain  | … |  Tom Pickett   |
|  Chad Dashnaw  | … |  Dave Rudabaugh   |
|  Charlie Chappell  | … |  Billy Wilson   |
|  Joseph Santos  | … |  James Bell   |
|  Douglas Bennett  | … |  Gauss   |
|  Samantha Zajarias  | … |  Paulita Maxwell   |
|  Stafford Douglas  | … |  John Poe   |
Aiheesta muualla

The Kid Internet Movie Databasessa (englanniksi)
Los Angeles Timesin arvostelu (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Kid (2019 film)
Käännös suomeksi
Polyakryylinitriili

Polyakryylinitriilin rakenne
Polyakryylinitriili eli PAN on polymeeri, jonka pääasiallinen monomeeri on akryylinitriili. Sillä on useita käyttökohteita erityisesti kuituina.
Ominaisuudet

Polyakryylinitriilin molekyylimassa on tavallisesti 15 000–250 000 g/mol. Sen sulamispiste on noin 317 °C, mutta se alkaa hajota kuumennettaessa ennen sitä. Lasisiirtymälämpötila on 84–99 °C. Polyakryylinitriilin pitkät poolittomat hiilivetyketjut ja toisaalta hyvin pooliset ja vetysidoksia muodostavat nitriiliryhmät aiheuttavat sen, että se liukenee huonosti moniin orgaanisiin liuottimiin. Se ei liukene esimerkiksi etanoliin, dietyylieetteriin tai hiilivetyihin. Dimetyyliformamidi, dimetyyliasetamidi ja dimetyylisulfoksidi ovat tavallisimmat liuottimet. Se kestää hyvin monien kemikaalien vaikutusta mutta reagoi erityisesti väkevien happojen kanssa. Aineen kiteisyysaste on 19–60 % ja tiheys 1,11–1,14 g/cm3. Polyakryylinitriili kuidut ovat suhteellisen joustavia, mutta mekaanisia ominaisuuksia ja värjäytyvyyttä voidaan parantaa komonomeereillä.
Valmistus ja käyttö

Polyakryylinitriiliä valmistetaan akryylinitriilistä radikaalipolymeroinnilla. Reaktio tapahtuu hieman happamissa oloissa 40–50 °C:n lämpötilassa. Radikaali-initiaattoreina käytetään esimerkiksi vetyperoksidia, bentsoyyliperoksidi tai atsobisisobutyronitriiliä. Polymeerin ainoa monomeeri voi olla akryylinitriili, mutta useimmiten mukana on 10–15 prosenttia jotain toista monomeeriä, kuten styreeniä, akryyliamidia, akryylihappoa, akrylaattiestereitä, vinyyliasetaattia tai vinyylipyridiiniä. Kuituja, joissa akryylinitriiliä on 50–85 prosenttia, kutsutaan modakryyliksi.
Polyakryylinitriilistä valmistetaan kuituja esimerkiksi suodattimiin, teollisuuden linjastoihin sekä kankaisiin ja muihin tekstiileihin. Kuidut valmistetaan liuoksesta suulakekehruulla ja kuivataan. Polyakryylinitriilikalvoja käytetään laminoitujen pakkausten valmistamiseen. Suurin osa hiilikuidusta tuotetaan polyakryylinitriilistä. Polyakryylinitriilikuidut kuumennetaan pyrolyysilämpötilaan 1 000–2 000 °C, jolloin ne hajoavat hiileksi ja muodostavat hiilikuituja.
Per-Åge Skrøder

| Per-Åge Skrøder |
| --- | --- |

Henkilötiedot
Syntynyt: 4. elokuuta 1978 (ikä 46) Sarpsborg, Norja
Kansalaisuus:   Norja
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  92 kg
Pelaajaura
Pääsarjaura:  1994–2016
Seurat:  Sparta Warriors (Norja) Lillehammer IK (Norja) Frölunda HC (SEL) Linköpings HC (SEL/Allsv.) HV71 (SEL) Södertälje SK (SEL) MODO Hockey (SEL/SHL/Allsv.) Örnsköldsvik HF (Ruotsi I)
Per-Åge Skrøder (s. 4. elokuuta 1978 Sarpsborg, Norja) on norjalainen entinen jääkiekkoilija, pelipaikaltaan vasen laitahyökkääjä. Hän pelasi suurimman osan urastaan Ruotsin Elitserienissä/SHL:ssä tehden yhteensä 856 ottelussa tehot 260+253=513. Skrøder on kauden 2016–2017 jälkeen liigan runkosarjan kaikkien aikojen tehokkain ulkomaalaispelaaja, neljänneksi paras maalintekijä ja kuudenneksi paras pistemies. Kaikkien aikojen jäähypörssissä hän sijoittuu 1060 minuutillaan viidenneksi ja hän on myös jäähyminuuteissa ulkomaalaisten kärjessä. Kaudella 2008–2009 Skrøder voitti Elitserienin piste- ja maalipörssin. Hän voitti Ruotsin-mestaruuden HV71:ssä vuonna 2004 ja MODO Hockeyssa vuonna 2007. Lisäksi Skrøder oli nostamassa Linköpings HC:tä Allsvenskanista Elitserieniin keväällä 2001.
Ura > Maajoukkueura

Skrøder edusti Norjaa Vancouverin olympiakisoissa 2010 ja Sotšin olympiakisoissa 2014. Hän pelasi myös Salt Lake Cityn, Torinon ja Vancouverin olympiakisojen karsinnoissa. Skrøder oli koko Torinon olympialaisten karsintojen paras maalintekijä ja jakoi pistepörssin voiton joukkuetovereidensa Tore Vikingstadin ja Anders Myrvoldin kanssa tehoilla 9+3=12. Muun muassa ensimmäisellä karsintakierroksella 14. marraskuuta 2004 Stavangerissa Serbiaa ja Montenegroa vastaan hän teki Norjan 21–0-murskavoittoon päättyneessä ottelussa hurjat tehot 5+2=7.
Skrøder pelasi myös MM-kilpailuissa vuosina 1998, 1999, 2000, 2002, 2003, 2004, 2006, 2008, 2009, 2011, 2012, 2013 ja 2014. Noista vuoden 1998 turnaus kului B-sarjassa ja vuosien turnaukset 2002–2004 I-divisioonassa. Skrøder oli vuoden 2000 turnauksessa Norjan paras maalintekijä neljällä osumallaan.
Skrøder pelasi myös alle 20-vuotiaiden B-sarjan MM-kilpailuissa 1997 sekä alle 18-vuotiaiden EM-kilpailuissa 1995 ja alle 18-vuotiaiden I-divisioonan EM-kilpailuissa vuonna 1996.
Tetrytsoliini

| --- | --- |

Tetrytsoliini
Systemaattinen (IUPAC) nimi
(RS)-2-(1,2,3,4-tetrahydronaftalen-1-yyli)-4,5-dihydro-1H-imidatsoli
Tunnisteet
CAS-numero: 84-22-0
ATC-koodi: S01GA02
PubChem CID: 5419
DrugBank: DB06764
Kemialliset tiedot
Kaava: C13H16N2 
Moolimassa: 200.285 g/mol
Farmakokineettiset tiedot
Hyötyosuus:  ?
Metabolia:  ?
Puoliintumisaika: 6 tuntia
Ekskreetio: virtsa
Terapeuttiset näkökohdat
Raskauskategoria:  ?
Reseptiluokitus:  itsehoitovalmiste (FI)  
Antotapa: silmätippa, nenäsumute
Tetrytsoliini (suositeltu INN nimi) eli tetrahydrosoliini on imidatsoliinin johdannainen, jota käytetään silmätippoina. Suomessa tetrytsoliinia myydään valmistenimellä Oftan Starine. Joissain maissa ainetta käytetään myös nenäsumuteliuoksena.
Vaikutustapa

Tetrytsoliini on alfa-2 adrenoreseptorin ja imidatsoliini-1 reseptorin (I-1) aktivoija eli agonisti. Pitkälti alfa-2 reseptorisitoutumisen vuoksi aine supistaa silmän sidekalvon suonia vähentäen siten silmien punoitusta. Silmän vauriot tai niitä ärsyttävät aineet taas aiheuttavat paikallisen tulehdusreaktion, joka laajentaa sidekalvojen suonia.
Nenäsumutteena aine estää nenän tukkoisuutta.
Yliannostuksessa ilmenevä sydämen sykkeen hidastuminen ja matala verenpaine johtuvat lähinnä I-1 reseptorisitoutumisesta. Kuiva suu ja rauhoittavat vaikutukset johtuvat alfa-2 sitoutumisesta.
Lääkekäyttö

0.5 mg/ml silmätippoja laitetaan silmään 1–2 tippaa 4–6 kertaa vuorokaudessa vähentämään silmän punoitusta, luomien turvotusta ja kyyneleritystä.
Sivuvaikutukset

Tetrytsoliini silmätipat voivat aiheuttaa näön sumeutta, silmän ärsytystä ja pupillien laajentumista. Pitkäaikaiseen käyttöön aine ei sovi, sillä tällöin sen vaikutus heikkenee tai lakkaa ja kehon totuttua lääkkeen jatkuvaan vaikutukseen, voi käytön lopettamisen jälkeen ilmetä silmien punertavuutta.
Yliannostuksen yleisin vaikutus on sydämen harvalyöntisyys. Muita vaikutuksia ovat väsymys, heikotus, kuiva suu, hengityksen hidastuminen, pupillien supistuminen, hypotermia, matala verenpaine tai hetkittäin korkea verenpaine. Vakavissa tapauksissa aineen vaikutukset verenkiertoon voivat aiheuttaa verenkiertoshokin. Yliannostukset ovat yleisimpiä lapsilla, jotka ovat nielleet ainetta.
Tetrytsoliini- tai muihin imidatsolimyrkytyksiin ei ole lääkettä ja hoito on oireita lieventävää, mutta hoidettuna myrkytykset johtavat harvoin kuolemaan.